Document ID: 31997R0750

KOMMISSIONENS FORORDNING (EF) Nr. 750/97 af 25. april 1997 om ændring af forordning (EF) nr. 3582/93 om gennemførelsesbestemmelser til Rådets forordning (EØF) nr. 2073/92 om fremme af forbruget i Fællesskabet og udvidelse af markederne for mælk og mejeriprodukter
KOMMISSIONEN FOR DE EUROPÆISKE FÆLLESSKABER HAR -
under henvisning til traktaten om oprettelse af Det Europæiske Fællesskab,
under henvisning til Rådets forordning (EØF) nr. 2073/92 af 30. juni 1992 om fremme af forbruget i Fællesskabet og udvidelse af markederne for mælk og mejeriprodukter (1), særlig artikel 4, og
ud fra følgende betragtninger:
Ifølge artikel 1, stk. 4, i Kommissionens forordning (EF) nr. 3582/93 (2), senest ændret ved forordning (EF) nr. 2134/96 (3), kan fristen for kontraktens gennemførelse forlænges, hvis kontrahenten anmoder den kompetente myndighed herom mindst tre måneder inden udløbsdatoen og godtgør, at han på grund af usædvanlige forhold, der ikke kan tilskrives ham, ikke kan overholde den oprindelig fastsatte frist, og hvis Kommissionen giver sin forhåndsgodkendelse;
erfaringerne viser, at disse bestemmelser er for restriktive og i nogle tilfælde fører til en forvaltning af kontrakterne, som ikke er effektiv; proceduren for forlængelse af kontrakterne bør derfor lempes, idet Kommissionen dog fortsat skal give sin forhåndsgodkendelse;
de i denne forordning fastsatte foranstaltninger er i overensstemmelse med udtalelse fra Forvaltningskomitéen for Mælk og Mejeriprodukter -
UDSTEDT FØLGENDE FORORDNING:
Artikel 1
Artikel 1, stk. 4, i forordning (EF) nr. 3582/93 affattes således:
»4. Den i stk. 2 fastsatte gennemførelsesfrist udelukker ikke, at der senere aftales en forlængelse af fristen, hvis kontrahenten inden udløbsdatoen indgiver en begrundet anmodning herom til den kompetente myndighed. Forlængelsen må ikke overstige tre måneder, og Kommissionens forhåndsgodkendelse skal indhentes.«
Artikel 2
Denne forordning træder i kraft dagen efter offentliggørelsen i De Europæiske Fællesskabers Tidende.
Denne forordning er bindende i alle enkeltheder og gælder umiddelbart i hver medlemsstat.
Udfærdiget i Bruxelles, den 25. april 1997.

Labels: 3
15
17